open-index/open-wikipedia-markdown huggingface dataset:
Lekah

El **biskocho de myel** o **Lekah** es un biskocho kon savor de myel aprontado para Rosh Ashana, espesialmente por las komunitas ashkenazis, anke muchas komunitas sefardis la azen; el buto de komer este biskocho es para dezeyar una anyada mueva i dulse.

Las rechetas pueden trokar de una komunita a otra. En jeneral, lekah es un biskocho enlungado, ma alkunas versiyones son paresidas al biskocho de katro partes o *pound cake*, ajustando myel i espesias, alkunas vezes kon kave o chai para dar la kolor. 

La tradision de komer biskochos de myel opuede ke tenga el su orijin en la basbousa o revani, un bizkocho ayifsiano de myel kon munchas versiones topadas enel medio Oryente.

## Ver endemas
*Rosh Ashana

## Referensias

Kateggoría:Komida djudia
Lingua Zaza

La **lingua zaza**  (*zazaki*) una lingua indoevropea avlada en la Turkiya por el puevlo zaza. El zazaki es paresido en estruktura i biervos ala lingua gilaki, avlada en la rejion de la mar Kaspia en Iran. Es avlada nativamente en provinsias de la Turkiya Oryentala (Bingöl, Elazığ, Tunceli, Diyarbakır, Erzincan, Erzurum, Muş, Sivas, Gümüşhane, Şanlıurfa i Adıyaman), endemas en komunitas zazas en las provinsias turkas de Mutki, Sarız, Aksaray, Batum i Taraz, ansina komo en Jeorjia, Kazakistan i Almania.

Katēggoría:Linguas indoevropeas
Sentro de Evenementos de Negosios i Konvensiones de Israel

El **Sentro de Evenementos de Negosios i Konvensiones de Israel** (ivrit: *מרכז הירידים והקונגרסים בישראל*), popularmente yamado *Ganei Ata'aruha*, es un palasio uzado para evenementos de negosios i konvensiones ke se topa en el bulevar Rokah, al nord de Tel Aviv, Israel, endjunto a la estasion de trenos de la Universita de Tel Aviv. Fraguado enel anyo 1932 komo "Yerid Amizrah" (Feria Oryentala), tiene una kapachita para atender 2 milyones de vijitantes i entre 45 i 60 evenementos kada anyada. El komplekso tiene 10 kamaras i un espasio avyerto.

## véase también
* Feria del Oryente

## Referensias

* Israel Trade Fairs & Convention Center 

Katēggoría:Tel Aviv
Sentro Internasional de Konvensiones de Yerushalayim

El **Sentro Internasional de Konvensiones de Yerushalayim** (en ivrit: *מרכז הקונגרסים הבינלאומי*, *Merkaz Akongresim AbeinLeumi* - Jerusalem International Convention Center), jeneralmente yamado Binyanei Auma (ivrit: *בנייני האומה*, *fragua de la nasyon*), es una fragua uzada para konsertos i konferansas ke se topa en Givat Ram en Yerushalayim, Israel. Es el sentro de konvensyones mas grande del Medio Oryente.

## Referensias

*  Jerusalem International Convention Center 

Katēggoría:Yerushalayim
Kateggoría:Kiryat Aleom
Givat Ram

**Givat Ram** (ivrit: *גִּבְעַת רָם*), es una maale ke se topa enel sentro de Yerushalayim, Israel. Munchos buros de emportansia nasional se topan en esta maale, komo la Knesset, el Muzeyo de Israel, la Biblioteka Nasionala de Israel i el Djuzgo Supremo de Israel.

## Etimolojiya
*Ram* is a es un akronimo en ivrit uzado para Rikuz Mefakdim –  ivrit: *גבעת ריכוז-מפקדים*, *la kolina de asemblamiento de los ofisyales*.

## Referensias


## Atamientos eksternos

Kateggoría:Yerushalayim
Shabak

El **Shabak** (en ivrit: **שב"כ**‎, akronimo de *Sherut Bitahon Klali*, *שירות ביטחון כללי*, Servis de Seguritad Jenerala), konosido en lingua inglesa komo *Shin Bet* o el GSS, es el buro de intelijensia i seguritad jenerala interna de Israel. El su lema es "מגן ולא יראה" ("Defendedor/protektor ke no se puede ver"). El servis tiene unos 5.000 empiegados. Es una de las tres organizasiones prinsipalas de la komunita de intelijensia yisraeliana endjunto kon el servis de intelijensia de las huersas armadas (Aman) i el Mossad.

## Atamientos eksternos
*Primera Oja del Shabak

Kateggoría:Beit Rosh Amemshala
Kateggoría:Israel
Haile Selassie

**Haile Selassie I** (ge'ez: **ኃይለ፡ ሥላሴ**, "La Huersa de la Trinitad") (23 Djulio de 1892 – 27 de Ogusto de 1975), nasido komo **Tafari Makonnen**, era el prens rejente de Etiopia desde 1916 fina 1930 i diskues Imperador de Etiopia desde 1930 fina 1974. Era el eredero de una dinastiya kon el su orijin enel syelo XIII, i de ayi por tradision asta Shelomo Ameleh i Makeda, Reyna de Aksum, konosida en Oksidente komo la Reyna de Saba. Haile Selassie es una figura emportante en la Istorya de Etiopia i de Afrika.

## Referensias


Kateggoría:Istorya de Etiopia
Kateggoría:Imperadores de Etiopia
Kateggoría:Istorya de Afrika
Mosad

El **Mossad** (forma akurtada de *AMossad leModi'in v'leTafkidim Meyuhadim*, en ivrit *המוסד למודיעין ולתפקידים מיוחדים*, "Instituto de Intelijensia i Operasiones Espesialas") es uno de los buros de intelijensia de Israel, el kualo tiene komo buto enrejistrar la informasion de intelijensia, aksionar eskondido, espionaje i kontro-terrorizmo enel mundo, ahuiera de los limitos del payis; estas aksiones en Israel, Sisdjordania i la Banda de Gaza son echas por el Shabak. Shukur a las sus aksiones i la reushita en eyas, el Mossad es konsiderado uno de los buros de intelijensia mas emportantes del 'olam.

El Mossad fue konformado en Avril de 1951, desde el Instituto Sentral de Koordinasion i el Instituto Sentral de Intelijensia i Seguritad. Es un servis ke depende direktamente del primer ministro de Israel i no tiene levelos militares, anke munchos de sus empiegados lavoraron enel Tsahal, i munchos ainda son ofisyales. La sede del Mossad se topa al nord de Tel Aviv i tiene 8 departamentos.

## Referensias


## Atamientos eksternos
* Primera Oja del Mossad
* Artículo sobre el Mossad 
* Artículo sobre Peter Z. Malkin, el agente del Mossad que secuestró al criminal nazi Adolf Eichmann 
* El servicio secreto de Israel: las mujeres del Mossad 
* El Mossad y el Shabak en la mira: el dilema de los servicios secretos en democracia 
* Sitio oficial del Operational Krav Maga 

Kateggoría:Beit Rosh Amemshala
Kateggoría:Israel
Akirya

**AKirya**, o la *Kirya* (en ivrit: **הַקִּרְיָה**, *el Kampus*), es una maale ke se topa al sentro de la sivdad de Tel Aviv, en la kuala se topan el sentro de governo de la sivdad i la prinsipala baza militar de la armada yisraeliana, *Camp Rabin* (en ivrit: מַחֲנֶה רַבִּין , Mahane Rabin), en onor de Yitzhak Rabin. Fue una de las primeras bazas del Tsahal i es la su sede desde 1948.

## Referensias


Kateggoría:IDF
Kateggoría:Tel Aviv
Sentro Nasyonal de Espor - Tel Aviv

El **Sentro Nasyonal de Espor - Tel Aviv** (endemas yamado "Sentro de Espor - Hadar Yosef") es un komplekso ke se topa en Hadar Yosef ke esta konformado por fraguas dedikadas al amijoramiento de los esportistos; endemas, se topan los buros de las asosiasyones esportivas, el del Komite Olimpiko de Israel, la asosiasion yisraeliana de Judo, la asosiasion yisraeliana de voleyball i otros. El lavoro del Sentro Nasyonal de Espor esta komplementada kon el Instituto Wingate en Netanya. 

La sede del Sentro Nasyonal de Espor se topa serka del Parko Yarkon. Serka del komplekso, se topa endemas el Stadion Nasyonal de Ramat Gan, ande se topa endemas el buro de la Asosiasion de Futbol de Israel. El komplekso esta konformado por tres partes: un sentro esportivo, un sentro de tenis i una fragua kon buros i espasios para praktikar espor de alto levelo. Endemas, el komplekso tiene un teatro i el Muzeyo de la Eksperiensya Olimpika, aperturado enel anyo 2009.

## Atamientos eksternos

* National Sport Center – Tel Aviv (Hebrew)
*  The Olympic Committee of Israel

Kateggoría:Espor en Israel
Kateggoría:Israel
Instituto Weizmann de Sensias

El **Instituto Weizmann de Sensias** (en ivrit: **מכון ויצמן למדע**), konosido komo *Mahon Weizmann* es una universita i endemas un instituto de investigasion ke se topa en Rehovot, Israel. Es diferente a las ottras universitas yisraelianas deke ofrese solo para ambezar en sensias de katreno nivel.

## Referensias

* Primera Oja del Instituto Weizmann de Sensias 
* Aktivitades sentifikas del Instituto

Katēggoría:Universitas de Israel
Instituto Wingate

El **Instituto Wingate** (ivrit: **מכון וינגייט**) es un sentro de amijoramiento esportivo ke se topa al sud de la sivdad de Netanya, Israel, fondada enel anyo 1957. El su nombre es en onor de Orde Wingate; el komplekso es uzado para los ekipos esportivos yisraelianos, ansina komo para entrenamiento del Tsahal. Enel anyo 1989, el Instituto aresivio el Premio de Israel en la kateggoría de espor.

El Sentro Nasyonal de Espor lavora endjuntamente kon el Instituto Wingate. Mientres ke la majorita del treinamiento es echo enel Instituto Wingate, enel Sentro Nasyonal de Espor son organizadas i surveyadas las aktivitades esportivas.

## Atamientos eksternos

*  Wingate Institute

Kateggoría:Espor en Israel
Kateggoría:Israel
El Muzeyo de la Galut

El **Muzeyo de la Galut Nahum Goldman** se topa enel kampus de la Universita de Tel Aviv, en Ramat Aviv. El muzeyo, endemas yamado **Bet Atefusot** i ke fue aperturado enel anyo 1978, amostra de manera permanente en tres levelos la istorya unika de Am Israel a traverso del tiempo, uzando elementos komo boz, video, filmos, restorasiones, dioramas, paredes kon imajenes i otros. El muzeyo amostra la kestyon de la egzistensya de las komunitas djudias espartidas por todo el 'olam i komo kudiaron la su erensia, forma de vida i valores.

De manera permanente se amostran kestyones espesialas enel djudaismo: la famiya, la komunita, la fey, la kriasion, la egzistensia i la relasion kon los goyim, endemas de la aliya. Los ke vijitan el muzeyo endemas pueden entrar a kamaretas para estudiar i bushkar en bazas de datos filmos, jenealojiya, muzika djudia, informasion ensima de las komunitas djudias i el orijin i sinyifikado de las alkunyas djudias. Enel muzeyo endemas se puedem ver amostras de temas komo la fotografiya de las komunitas, la istorya de las artes djudias i otros. Bet Atefusot organiza aktivitades para elevos de eskola i universita, olim, soldados, maestros, ets, ansina komo evenementos kulturalos lisionados kon la Gola.

## Atamientos eksternos

*  Beyt ha-Tefutsoth   מוזיאון בית התפוצות
* Museum of Jewish Diaspora - Beit Hatefusoth at ilMuseums.com
* Tracing History in Israel - slideshow by *[[The New York Times]]*

Kateggoría:Muzeyos
Kateggoría:Israel
Kateggoría:Tel Aviv
Kateggoría:Migrasion
Autoridad de Antikitades de Israel

La **Autoridad de Antikitades de Israel** (en ivrit: **רשות העתיקות**‎) es la autoridad independiente del governo en Israel ke aze surveya el kumplimiento de la Ley de Antikitades de 1978, la kuala aze kontrolo de la bushkida i kudio de las antikitades, ansina komo endemas estimula el abediguamiento. El su direktor oy endiya es Shuka Dorffman i el su buro se topa arientro de la fragua del Muzeyo Rockefeller.

## Atamientos eksternos

*Israel Antiquities Authority 
*Eisenbrauns - Official distributor for IAA publications in North America
* The Jay and Jeanie Schottenstein National Campus for the Archaeology of Israel on the Israel Antiquities Authority website.

Kateggoría:Israel
Israel Shipyards

**Israel Shipyards** es uno de las mas grandes entreprisas fraguadoras de naves en la rejion de la mar Mediterranea Oryentala; la kuala endemas fonksiona el primero i uniko porto privado del payis, el porto de Kishon, ke aze parte del porto de Haifa. Enel komplekso se topan un diko flotante, kon 20.000 toneladas de kapachita i un embarkadero de 900 metros de lungesa i 12 metros de ondura enel agua.

## Atamientos eksternos

* אתר מספנות ישראל באנגלית 
* אתר נמל מספנות ישראל  
* מבט על מרחב נמל חיפה מאתר חברת נמלי ישראל

Kateggoría:Israel
Israel Military Industries

La **Israel Military Industries, Ltd.** (IMI), endemas yamada **Taas** (en ivrit: **תע"ש**‎), es una entreprisa de produksiyon de aparatos de uzo militar i de defensa de Israel. Es una entreprisa konosida por la kalidad de sus armas, aparatos de artiyeria i balas, ansina komo apartados avanzados de teknolojiya militar uzados por el Tsahal, espesialmente por la armada yisraeliana. Es una de las fabrikantes mas konosidas i bushkadas de pistolas del mundo.

## Atamientos eksternos

* Primera Oja de IMI  
* Israeli Weapons Industry (antes yamada División de Armas Menores de IMI  

Kateggoría:Israel
Wayuunaiki (djurnal)

**Wayuunaiki** es un djurnal bilingualo publikado ala fin de kada mes en Maracaibo, Venezuela, en lingua kastilyana i lingua wayuu. El su entereso son los haberes lisionados kon el puevlo wayuu i otros puevlos aborijinalos de Venezuela i Kolombia.

Fondado enel anyo 2000, es espartido en Venezuela i en Kolombia. la su fondadora i direktora aktuala es Jayariyú Farías Montiel. Enel anyo 2010 fue nombrado al Programa Internasyonal para el Dezvelopamyento de la Komunikasion (PIDK) de la UNESCO, enel kualo aresivio el katreno lugar enel konkorso.

## Referensias


## Atamientos eksternos
* Primera Oja del djurnal "Wayuunaiki"

Kateggoría:Lingua wayuu
Kateggoría:Jurnales
Buro Principal de la Polis de Israel

Durante los primeros 20 anyos de egzistensia de Israel, el **Buro Principal de la Polis de Israel** se topava en Tel Aviv. Komo la organisasion kresia, aparesio el menester de una fragua mueva. Diskues de la Gerra de los Sesh Diyas, en la kuala Israel okupo toda la sivdad de Yerushalayim, fue eskojido un muevo espasio para la fragua, enel este de la sivdad, entre el Monte Scopus i la parte oksidentala de la sivdad. La fragua orijinala, kriada durante el kontrolo Djordano komo un espital, fue redesinyado por el arkitekto Dan Eytan i aperturado enel anyo 1973, komo una fragua mas grande i kon anekso. Diskues fue fraguada la sede del Ministerio de Sekuritad endjunto al buro prinsipal de la Polis de Israel.

## Referensias

* Israel Police

Kateggoría:Kiryat Menachem Begin
Kateggoría:Israel
Archivos de la Medinat Israel

Los **Archivos de la Medinat Israel** (en ivrit: גנזך המדינה, *Ganzah Amedina*) es el archivo nasyonal de Israel, el kualo se topa en la sivdad de Yerushalayim. Enel archivo estan guadrados unos 400 milyones de dossias, mapas, timbros, kasetas de audio, dossias de video, fotografiyas i revistas i jurnales espesialos.

## Referensias

*  Archivos de la Medinat Israel 

Katēggoría:Israel
Kateggoría:Beit Rosh Amemshala
Bonaire

**Bonaire** (en papiamento *Boneiru*) es una munisipalidad espesiala ke apartiene a los Payises Bashos i endemas es parte de los payises i rejiones de ultramar de la Union Evropea (RUUE). Se topa al sud de la mar Karibe, ala beira oksidentala de Venezuela i apartiene a las isolas de Sotavento de las Antiyas Menores, endjunto a Aruba i Kurasao.

La isola tiene una ekstension de 288 km². La su kapital es la sivdad de Kralendijk, se topa en la beira sentro-oksidentala de la isola. Tiene una povlasion de unos 150.635 abitantes, en su mayor parte de orijin mesklado entre evropeos i afrikanos. Ma el orijin de la su povlasion es variado, espesialmente de los Payises Bashos, Repuvlika Dominikana, Venezuela, Kolombia, Surinam i los Estados Unidos.

Kateggoría:Karibe Neerlandez
Kateggoría:Paizes Bashos
Ortografiya del Idish

El **[[Idish]] es eskrito** uzando el alefbet ivrit komo la baza de un alefbet vokaliko. Este trokamiento uza letras ke son paradas de silensio en ivrit komo vokales en idish. Otras letras ke pueden ser uzadas komo vokales i konsonantes son uzadas de akodro kon el kavzo i konteksto, o son diferensiadas kon las nikkudot, ma no todos los uzados en idish azen parte del ivrit; munchos de estas nikudot son apropiadas del idish.

## Alefbet Idish
En la tabla d'embasho se amostra el alefbet uzado para eskrivir en idish ansina komo esta definido enel *English-Yiddish-English Dictionary* de Uriel Weinreich, kon alkunas variantes konosidas en la literatura moderna. Las romanizasiones echas por YIVO son tomadas del mismo manadero, ande son amostradas komo "ekivalensias de son". Las romanizasiones amostradas en Harkavy son inkluidas para komparar. Las transkripsiones de IPA estan de akodro kon los enshemplos dados por YIVO en https://web.archive.org/web/20060211215411/http://www.yivo.org/about/index.php?tid=57&aid=275 (endemas kon alkunas variantes). Las transkripsiones fonetikas son tomadas del LCAAJ. Es emportante amostrar ke los elementos de los dos sistemas de transkripsion aparesen en esta tabla komo apropiados ala pronunsiasion *standard* proksima. Estos mismos elementos estan liasionados kon otras letras idish kuando se azen otras transkripsiones.

La tabla endemas amostra munchos digrafos i trigrafos ke son elementos *standard* del sistema de eskritura del idish.

Kateggoría:Idish
Vikipedya en Idish

La **Vikipedya en Idish** (en idish *וויקיפעדיע*) es la versiyon de la ansiklopedya Vikipedya en esta lingua. Fue fondada el 13 de Marso de 2004, kon el su primer artikolo kriado el 28 de Noviembre de esa misma anyada.

A Jenero de 2010, la Vikipedya en idish tenia mas de 7.000 artikolos i kon 6.431 usadores enrejistrados (kontando los ), de los kualos solo 49 estan aktivos. Oy endiya, esta versiyon de la Vikipedya tiene  artikolos.

## Ortografiya
Asigun las reglas para el idish, esta versiyon esta eskrita uzando el alefbet ivrit.

## Atamientos eksternos
* וויקיפעדיע

Kateggoría:Idish
Venetzueler Vochnblat

El **Venetzueler Vochnblat** (en idish **ווענעזועלער וואכנבלאט**; en lingua kastilyana **Semanario Venezolano**) era un jurnal fondado por Abraham Stempel en la sivdad de Karakas enel anyo 1959 eskrito en idish, ivrit i kastilyano. Orijinalmente era publikado semanalmente, ma dos anyadas diskues, fue trokado a una revista mensuala, fina 1964 kuando eskapo de ser publikado.

## Referensias

Kateggoría:Djurnales en kastilyano
Kateggoría:Djurnales en ivrit
Kateggoría:Djurnales en idish
Antiyas

Las **Antiyas** son un arkipelago konformado por las isolas de las Bahamas, las Antiyas Mayores i las Antiyas Menores, ke se topan entre la mar Karibe i el Oseano Atlantiko. Estas isolas azen un arko kon forma de media luna desde el sud-este de la peninsola de la Florida (Estados Unidos) i el oryente de la peninsola de Yucatan (Meksiko) en Amerika del Nord fina la beira de Venezuela, en Amerika del Sud. Todas las isolas endjuntas tienen un area total de unos 273.000 km².

Kateggoría:Antiyas
Sint Maarten

**Sint Maarten** es el nombre de la parte neerlandesa de la isola de San Martin en la mar Karibe, la kuala esta partajada entre Fransia *(parte nord de la isola)* i el Reyno de los Payises Bashos *(parte sud de la isola)*. Se topa 900 km al nord-este de Kurasao, al este de las isolas Virjenes. La su sivdad kapitala es Philipsburg. Tiene una ekstension de unos 34 km².

La parte neerlandesa apartenia a las Antiyas Neerlandesas fina el 10 de Oktobre de 2010, kuando paso a tener un *status* aparte endjuntamente kon Kurasao i paresido al de Aruba, komo un payis ke apartiene al Reyno de los Payises Bashos.

## Referensias


Kateggoría:Paizes Bashos
Kateggoría:Karibe Neerlandez
Asansör

**El asansor historika** ez un monumento historiko ke se topa en Izmir.
Esto ez una kula ke auna dos asansores ke lavoran entre Mithatpasha caddesi i Halil Rifatpasha caddesi i ke es la una maz alta de la otra de 58 m. Este asansor fue fraguado de parte de un djudyo merkader ke se yamava Nesim Levi Bayraklioglu en el anyo 1907. Esto se izo para pueder arivar maz presto de una maale ala otra. Ke de la una ala otra se arivava kon 155 eskalones.
En estos diyaz este lugar en Izmir se izo un lugar de paseyo de parte de la munisipalidad, lugar de eskanso, i un lugar turistiko.

Al asansor se ariva por una kaleja yamada de parte del puevlo asansor chikmaz sokagi (kaleja ke no ay salida). I otro al nombre Dario Moreno ke el bivio en Izmir. La kula ez de dos kates de piedra i dospues kon tuvlas. En la fragua se topa un balkon echo de fierro, i de este balkon se ve Izmir entero.

## La estoria
La parte Karataş de Izmir fue okupada por munchos anyos kon muros de piedra. Mithat Pasha Caddesi kon la maale de ariva Halil Rifat Pasha eran apartados kon una valle (ucurum). Entre los dos sentros izieron eskaleras para aunar los dos sentros. Loz Turkos las yamavan Karatash Merdivenleri. I los djudios ke moravan en la parte de ariva le dyeron el nombre las eskaleras de los Davidas. En la parte de ariva de las eskaleras aviya la kaza de los Davidas, i abasho en la mas grande kaza morava Nisim Levi Bayraklioglu ke era un merkader. Un diya el padre Davidas ke kayo de las eskaleras i se le rompyo el pye. El amigo Nisim Levi penso de azer una asansor komo vido en las sivdades de Europa. La kula de esta asansor se izo kon lajas ke fueron trayidas de Marseya. La fragua se kompleto en el 1907. 

Fina el anyo 1942 ke se vendyo la entrada toda era para el hospital Karatash Musevi Hastanesi. En el 1942 se troko el patron de la asansor, un largo tyempo estuvo serrada achakes ke los empyegados desharon los echos, i ke uvo unas muertes. En el 1983 se aregalo ala munisipalidad  i en el anyo 1985 fue restorada. Antes de la restorasion del anyo 1985 en la kula el asansor la una lavorava kon bafo i la otra kon elektrisidad. En el anyo 1985 todas la dos asansores lavoraron kon elektrisidad. En el 1992 kon el ayuda del prezidente de la munisipalidad Ahmet Prishtina paso de muevo una restorasion.

Katēggoría:Izmir
Imperio Seldjuk

Los **Selchukes** eran una dinastiya turkana de orijin oğuz, la kuala krio un imperio en los aktualos Iran, Irak i Asya Menor entre el syeklo XI i la fin del syeklo XIII. Arivaron a Anatolya desde Asya Sentrala enel syeklo X, kavzando danyo en las provinsias bizantinas i arabas, los kualos amataron el Kalifato Abbasi i endemas kitaron huersa al Imperio Bizantino kon la su movida verso Oksidente.

Los turkos selchukes son konsiderados los antepasados direktos de los turkos del Sud-Oksidente de la Turkiya, Azerbaidjan i Turkmenistan. Los selchukes kriaron una barriera a la Evropa en kontro de los mongoles de Asya Sentrala, defendiendo al Mundo Islamiko en kontro de los Krusatos de Evropa i konkistando endemas gran parte del Imperio Bizantino, al kual kaji amataron; ma fueron los sus suksesores, los osmanlis, los kualos kitaron el pueder en Bizans.

## Atamientos eksternos

* Presencia selyúcida en Trabzon Kızlar 
* https://web.archive.org/web/20180105151014/http://www.selcuklular.com/
Bizansyo

**Bizans** (en lingua grega antika **Βυζάντιον**, *Byzàntion*; en lingua latina *Byzantium*) era una sivdad grega, kapitala de Trasya, ala entrada del Bosfor, enriva de una parte de la oy endiya sivdad de Estambol i la kuala apartiene un lugar espesial en la istorya desde la su fondasion.

Kolonia grega desde la antikita, fue re-fondada por el emperador Konstantinos I el Mogdon en 330, i el su nombre trokado a Konstantinopoli; fue la kapitala i sentro prinsipal de la kultura klasika del Imperio Romano de Oryente o Imperio Bizantino. Oy endiya, aze parte de la sivdad turka de Estambol.

Entre los syeklos V al XV, la sivdad gerreyo kon reushita en kontro de todos los atakos de sus enemigos, fina el 29 de Mayo de 1453, kuando los Osmanis la konkistaron i kon eyo amataron la sivdad greko-romana-bizantina i yego el empesijo de la sivdad otomana, yamada Estambol.

La sivdad se topava en un lugar emportante, ande puedia azer kontrolo de las naves entre Evropa Oryentala, Asya Menor, Ayifto, Afrika del Nord, los Balkanes i la mar Ejea. Asigun Polibius, por tyerra no se topava kolay para defender, ma por la mar tenia el kontrolo de la entrada al Pontus, por lo kualo dinguna nave puedia pasar sin la su askeptasyon.

## Atamientos eksternos
* Erytheia. Revista de estudios bizantinos y neogriegos 
* Byzance : colonie grecque et cité romaine por Stéphane Yerasimos, Profesor de la Universidad París VIII-Saint-Denis. 

Kateggoría:Antikas sivdades gregas
Kateggoría:Sivdades romanas en la Turkiya
Kateggoría:Sivdades bizantinas en la Turkiya
Kosmodrom de Baikonur

El **Kosmodrom de Baikonur** (kazako: Байқоңыр ғарыш айлағы, *Bayqoñır ğarış aylağı*; ruso: Космодром Байконур, *Kosmodrom Baykonur*), antes yamado **Tyuratam**, es el mayor i mas antika porto espasial. Orijinalamente fraguado por la Union Sovyetika, ainda esta basho kontrolo de Rusia desde la fin de la URSS, anke se topa en Kazakistan. Se topa 200 km al este de la mar de Aral, al nord del rio Syr Darya, serka de la sivdad de Tyuratam, al sud del payis.

El nombre *Baikonur* fue eskojido kon el buto de azer kreyer a los EEUU ke se topava serka de la vedradera sivdad de Baikonur, una sivdad minera 41 km al sud del sentro espasial en una rejion de desyerto serka de Dzhezkazgan.

Baikonur era el sentro prinsipal del programa espasial sovyetiko ala fin de los anyos 1950 fiska los anyos 1980; enel se topan todos los ekipos menesterozos para lansar roketas al espasio. En este porto se puede lansar las roketas Soyuz, Proton, Tsyklon, Dnepr i Zenit. Oy endiya es el mas emportante porto espasial enel dezvelopamyento de la Estasion Espasiala Internasyonala. 

## Ver endemas
* Kosmodrom de Plesetsk
* Kosmodrom de Kapustin Yar
* Kosmodrom Vostochny
* Kosmodrom Svobodny

## Atamientos eksternos
* RussianSpaceWeb.com sobre Baikonur 
* El Cosmódromo de Baikonur en Espacial org 

Baikonur

Kateggoría:Rusia
Nahichevan

La **Repuvlika Otonoma de Nahichevan** (*Naxçıvan Muxtar Respublikası* en lingua azeri) es una repuvlika otonoma ke apartiene a Azerbaidjan, ma esta separada del resto del payis por Armenia.

La repuvlika tiene una ekstension de 5.363 km² i tiene frontieras kon Armenia en 221&nbsp;kilometros, kon la Turkiya 9&nbsp;kilómetros i kon Iran 179&nbsp;km.

La su sivdad kapitala es la sivdad de Nahichevan, una sivdad de unos 33.000 avitantes la kula tiene una universita. 

## Demografiya
Enel anyo 2009, la povlasion de Nahichevan yego a las 398.000 personas, la majorita de orijin azeri, los kualos azian el 99% de la povlasion en 1999, mientres ke los rusos son el 0,15% i egzistia una minoriya de kurdos (0,6%). 

## Ver endemas
* Hanato de Nahichevan

## Referensias


## Atamientos eksternos
* Universita de Nahichevan 
Kateggoría:Azerbaidjan
Kateggoría:Jeografia de Azerbaidjan
Kateggoría:Nahichevan
Nahichevan
Kosmodrom Svobodny

El **Kosmodrom Svobodny** (lingua rusa: **Космодром «Свободный»**) es un porto espasial ruso uzada desde 1996 i ke se topa enel Oblast de Amur (Siberya). 

Orijinalmente fraguado komo un poligon de lansamyento de roketas interkontinentalas, ma diskues de ke la URSS yego ala su fin, Rusia dechidio uzarlo en trokamiento del Kosmodrom de Baikonur, el kualo kedo en Kazakistan. Ma afilu el trokamiento no yego a ser kompleto deke tenian menester de mas paras. Oy endiya, es uzado para lansar roketas espasialas del tipo Start dezvelopadas por el MITT bazado en desinyos de roketas de gerra.

Enel anyo 2005, diskues de alugar muevamente a Baikonur por parte de la Adjensia Espasiala Rusa, esta dechidio ke no tenia menester de un segundo porto espasial i akodro la serradura de Sovobodny, ma ainda es uzado para lansar alkuna ke otra roketa, komo la ke yevo al satelit EROS yisraeliano en 2006. Enel anyo 2007, la AEFR dechidio ke Svobodny iva estar integrado al proksimo Komplekso Vostochny. 

## Referensias


## Ver endemas
* Kosmodrom de Plesetsk
* Kosmodrom de Kapustin Yar
* Kosmodrom Vostochny
* Kosmodrom de Baikonur

Baikonur
Alberto Santos Dumont

**Alberto Santos Dumont** (20 de Djulio de 1873 - 23 de Djulio de 1932) era un aviador brasiliano, inventador i enjeniero (anke no ambezo enjenieriya) ke yego a ser el primer ombre en despegar verso el syelo en un avion kon motor; alkunos payises konsideran ke los ermanos Wright, deke eyos dezian ke izieron el su primer bolo el 17 de Disiembre de 1903. Ma afilu, Santos Dumont es el primer ombre en azer un viaje definido kon anterioritad. basho el kudio de espesialistos, djurnalistos i sitizenos de Paris. El 23 de Oktobre de 1906, volo unos 60 metros a 2-3 metros de altesa kon su 14-bis, enel kampo de Bagatelle en Paris. En menos de un mez, izo esto muevamente kon munchas personas presentes,, vuelando 220 metros kon una altesa de 6 metros. El bolo del 14-bis era el primer enrejistrado por el Ayroklub de Fransia, de un aparato mas pesado ke el ayre en la Evropa i ulai el primer volo publiko de un aparato despegando sin ayudo de otro. El 14-bis despego sin ayudo, por lo ke Santos Dumont es konsiderado por munchos sientistos i ayronautikos, espesialmente enel su payis de orijin, Brasil, komo el "Padre de la aviasion".

## Ver endemas
* Istorya de la aviasion
* 14-bis
* Muzeo Kaza de Santos Dumont en Petropolis

## Atamientos eksternos

* Los esquis motorizados de Santos Dumont
* De cómo Santos Dumont hizo inventar el reloj pulsera
* Enciclopedia Virtual de Diseño Brasilero
* Santos Dumont
* Obra de teatro sobre Santos Dumont
* Old Postcards from Brazil Santos Dumont - tarjetas postales antiguas

Kateggoría:Aviasion
Kateggoría:Brasilianos
François Hollande

**François Gérard Georges Hollande** (Rouen, Sena Maritimo, 12 de Ogusto de 1954) es un politiko fransez. Desde el 15 de Mayo de 2012 es el 24° prezidente de Fransia, ko-prens de Andorra i gran maestre de la Lejion d'Onor. En la su karriera endemas yego a ser direktivo del Partito Sosyalista i alkalde de Tulle (Corrèze). Entre 1997 i 2008 fue el primero sekretario del PS. Desde los anyos 70 fina  2007 bivio kon Ségolène Royal, kon la kuala tiene 4 ijos, endemas direktiva del PS i kandidata a la presidensya de Fransia en 2007. El 16 de Oktobre de 2011 fue yamado el kandidato del PS para las eleksiones presidensialas de 2012 en Fransia, las kualas ganyo kon 52% de los votos.

## Atamientos eksternos

* Biografía por CIDOB 

Kateggoría:Nasidos en 1954
Kateggoría:Prezidentes de Fransia
Kateggoría:Fransezos
Kateggoría:Shefes de Estado o Governo
Vilayet de Ñuble

La **Provinsia de Ñuble** es una provinsia de la Rejion del Biobío en Chile. La su kapitala es la sivdad de Chillan. La su ekstension totala es de 13 178,5 km² i es konstituida administrativamente por 21 komunas. Tiene una povlasion de 441 604 avitantes.

## Atamientos eksternos
* Chillán & Ñuble Fotográfiko enel Flickr 
* El Buscador Rejional 
* Portal Provinsia de Ñuble 

Katēggoría:Vilayetes de Chile
Kateggoría:Vikipedya:Artikolos kon grafia ladina
Vilayet del Biobío

El **Vilayet de Biobío** es un vilayet de la Rejion del Biobío en Chile. La su kapitala es la sivdad de Los Anjeles. La su ekstension totala es de 14 987,9 km² i es konstituida administrativamente por 14 komunas. Tiene una povlasion de 353 315 avitantes.

## Ver endemas
* Istoria de la Organisasion territorial de Chile

Katēggoría:Vilayetes de Chile
Kateggoría:Vikipedya:Artikolos kon grafia ladina
Vilayet de Arauko

La **Provinsia de Arauko** es una provinsia o vilayet de la Rejion del Biobío en Chile. La su kapitala es la sivdad de Lebu. La su ekstension totala es de 5 457,2 km² i es konstituida administrativamente por 7 komunas. Tiene una povlasion de 164 857 avitantes.

## Komunas
* Arauko
* Kanyete
* Kontulmo
* Kuranilahue 
* Lebu
* Los Álamos
* Tirúa

## Atamientos eksternos
* Festival Internacional de Cine de Lebu
* Fotografías de la Provincia de Arauco
* Fotografías de Cañete
* Comunas de la provincia
* Municipalidad de Arauco
* Turismo Lebu
* Curanilahue en línea
* Municipalidad de Contulmo
* Informe turístico
* Gobernación provincial de Arauco
* Arauco Travels
* El Buscador de la Región
* Lebu Encanta - Portal Turístico
* Dj's Party Live - Lebu

Katēggoría:Vilayetes de Chile
Kateggoría:Vikipedya:Artikolos kon grafia ladina
Muzeo de la Armada de Israel

El **Muzeo de la Armada de Israel** (ivrit: **Batei Aosef**) es un muzeo ke amostra la istoria de la armada israeliana. El muzeo se topa en Tel Aviv.

## Atamientos eksternos

* The museum on the IMuseum website 

Kateggoría:Israel
Muzeo de las Fuersas Ayreas de Israel

El **Muzeo de las Fuersas Ayreas de Israel** es un muzeo ke se topa al oeste de la sivdad de Be'er Sheva, en Israel.

## Atamientos eksternos

*  Israel Air Force Museum 

Kateggoría:Muzeyos de Israel
Kateggoría:Huérsas armadas
Muzeyo de la Marina de Israel

El **Muzeyo de la Marina de Israel** (endemas yamado **El Muzeyo Nasyonal yisraeliano de la Mar**) es un muzeyo ande son amosotrados los aparatos de la marina de gerra yisraeliana. Se topa en la sivdad de Haifa.

## Atamientos eksternos

* the museum on IMuseum website

Kateggoría:Muzeyos de Israel
Kateggoría:Huérsas armadas
Feria del Levante

**Feria del Levante** (en ivrit: יריד המזרח; Yarid Amizrach) era una feria internasyonala echa en Tel Aviv en la anyada de 1930. Es endemas el nombre kon el kualo es yamado al lugar ande se izo.

## Galería

Dosya:PikiWiki Israel 2779 Great Britain בריטניה הגדולה.JPG|The British pavilion
Dosya:PikiWiki Israel 2782 Poland ביתן פולניה.JPG|The Poland pavilion
Dosya:PikiWiki Israel 29186 Events in Israel.jpg|
Dosya:PikiWiki Israel 29190 Events in Israel.jpg|


## véase también
* Sentro de Evenementos de Negosios i Konvensiones de Israel

## Atamientos eksternos

*  Levant Fair  -  official website
*  The Levant Fair in Tel Aviv (1934-6).
*  "City of Work and Prosperity": The Levant Fair.
* Orient Fair posters.

Kateggoría:Israel
Motorhead

**Motörhead** es una banda de muzika rock de Reyno Unido. Esta kompuesta por:

* Lemmy Kilmister
* Phil Campbell
* Mikkey Dee

## Diskografiya

* 1977: *Motörhead*
* 1979: *Overkill*
* 1979: *Bomber* 
* 1980: *Ace of Spades*
* 1982: *Iron Fist*
* 1983: *Another Perfect Day*
* 1986: *Orgasmatron*
* 1987: *Rock 'n' Roll*
* 1991: *1916*
* 1992: *March ör Die*
* 1993: *Bastards*
* 1995: *Sacrifice*
* 1996: *Overnight Sensation*
* 1998: *Snake Bite Love*
* 2000: *We Are Motörhead*
* 2002: *Hammered*
* 2004: *Inferno*
* 2006: *Kiss of Death*
* 2008: *Motörizer*
* 2011: *The Wörld Is Yours*
* 2013: *Aftershock*
* 2015: *Bad Magic*

Katēggoría:Grups de Rock
Bey

**Bey** (en turko otomano: بك, Beg, Beğ) es un titulo de orijin turko uzado por diferentes governantes arientro del antiko Imperio Otomano. Era endemas el titolo uzado por la monarshia en Tunesia. Komo otros titolos de orijin turko, esta eskrito diskues del nombre de la persona.

Orijinalmente era un titolo ke los turkomanos uzavan para yamar al su shefe i era uzado por el monarka otomano fina 1383, kuando Murad I fue yamado "sultan" en El Kayro. El titolo de "bey" antonses era uzado para yamar a los governantes de las provinsias, munchas de las kualas eran kaji independientes de Estambol, komo por enshemplo, los de Bursa  Edirne antes de 1453. Munchos de los beys tenian las sus bandieras apropiadas.

Enel anyo 1705, el monarka de Tunesia empieso a ser yamado "bey". En alkunos lugares, komo Albania, los alkaldes de las sivdades i viyas eran yamados "beg".

El titolo de bey es uzado endemas komo un titolo de onor i respekto. Ya en los diyas del Imperio Otomano era uzado ansina komo en la lingua inglesa es uzado *Sir*. Diskues de la kriasion de la Repuvlika de Turkiya su uzo es echo komun i pasa a sinyifikar "senyor", kon el buto de ser uzado de modo formal a kualunke ombre.

Kateggoría:Titolos
Kateggoría:Biervos en lingua turkana
Djenosidio armenio

El **Djènosidiò armènió** (en ermeni *Հայոց Ցեղասպանություն*, *Hajots Tseghaspanutyun*) a los amortamientos de ermenis echos por los sus vizinos kurdos, turkos d'Anatolia i azeris. Anke el numero de amortados es muncho mayor al milyon de personas, alkunos payises komo la Turkiya, Israel i Azerbaidjan no akseptan la su egsistensya.

Las komunitas ermenis avlan de tres etapas del djenosidio:
*La primera tuvo el su empesijo kuando el sultan otomano Abdul Hamid II, el kualo mando a los kurdos hamidiye en kontro de los ermenis; se kreye ke ayi amortaron a 300.000 ermenis.
*La segunda etapa, en la Primera Gerra Mondiala, basho el governo de los Djovenes Turkos, anke se kreye ke la mayor parte de los amortamyentos los izieron los gerreros kurdos; entre 600.000 i 800.000 ermenis fueron amortados. Djeneralmente, matavan a los ombres en las sus kazas i echavan del payis a las mujeres i las ninyas, alas kualas mandavan verso los desyertos del sud del payis. Si no morian enel kamino, eran violadas enel kamino o eran kitadas, morian sin tener komida ni agua. Endemas, se kriaron kampos de konsentrazion ande morian los ermenis por maltrato o sin komida, komo el ke toparon los fransezos kuando arivaron a la rejion de la frontiera de Surya.
*La treseera etapa, la menos dokumentada, es la kuala ke yaman los ermenis en las primeras anyadas del govierno de Atatürk, kuando Anatolia Oryentala se kedo sin povlasion ermeni, kuando fuyeron verso la Armenia Oryentala.

En akeyos diyas los azeris tambien matavan ermenis, anke en menos mesura, deke tenian pokas armas i endemas munchos ermenis fueron amortados en la gerra en kontro de Jeorjia.

## Ver endemas
*Djenosidio de los Gregos del Ponto
*Djenosirio Asiriano
*Gran Armenia
*Tsitsernakaberd

Kateggoría:Djenosidios
Kateggoría:Istorya de Armenia
Kateggoría:Istorya de la Turkiya
Tsitsernakaberd

**Tsitsernakaberd** (en lingua ermeni: *Ծիծեռնակաբերդ*; en lingua rusa: *Цицернакабе́рд*) es un monumento fraguado en onor de las viktimas del djenosidio armenio, el kualo bivio esto desde 1915 fina 1922. Fue fraguado endjunto al Muzeyo del Djenosidio Armenio en una kolina, al oeste del rio Hrazdan i serka de la sivdad de Djerevan, la kapitala del payis.

## Etimolojiya
El biervo ermeni Ծիծեռնակաբերդ ("fortalesa de las andurinyas chikas") es un nombre echo kon las raizes de los biervos ծիծեռնակ ("chika andurinya") i բերդ ("fortalesa") kon el infikso aglutinante ա.

## Ver endemas
* Djenosidio armenio
* Muzeyo del Djenosidio Ermeni

## Atamientos eksternos
Primera Oja ofisiala del muzeyo 

Kateggoría:Djerevan
Kateggoría:Djenosidio armenio
Kateggoría:Kultura de Armenia
Kateggoría:Memorialos
Lingua ermeni

La **lingua ermëni** o **lingua ármenia** (*հայերեն լեզու*, *hayeren lezu*) es una lingua indoevropea ke es avlada prinsipalmente en Armenia, ma un numero emportante de avlantes se topan en otros payises d'alderedor, komo Jeorjia, Rusia, Nagorno-Karabah (*de fakto* independiente de Azerbaidjan), Iran, Surya, Libanon, Turkiya, Gresia, Israel i komunitas ermenis en Fransia, Kanada, los Estados Unidos, Ostralya, Uruguay i Arjentina, aziendo un total de 6.7 milyones de avladores. Es la lingua ofisiala de Armenia i de Nagorno-Karabah.

Ermeni
Limassol

**Limassol** (en lingua grega: *Λεμεσός*, Lemesós; en lingua turka: *Leymosun*) es la sigunda sivdad mas grande de Kipre i la kapitala del distrito de Limassol. Se topa ala beira sud de la isola, en la baia de Akrotiri. La sivdad fue fraguada entre dos sivdades antikas, Amathus i Kourion, por lo ke enel Imperio Bizantino, era yamada *Neapolis* (Sivdad mueva). Oy endiya, en la sivdad biven unas 235,056 personas.

Es uno de los portos mas emportantes de la mar Mediterranea. Por esto, Limassol esta dezvelopado komo el prinsipal sentro de turizmo, komersial i de servis de la rejion. Esta sivdad es konosida por la su tradision kulturala, kon munchos muzeyos i sentros arkeolojikos.

Oy endiya, la franja turistika de Limassol yeva por el este verso Amathos i verso el oksidente se topan las bazas de Akrotiri i Dhekelia, las kualas apartienen al Reyno Unito.

## Sivdades ermanadas
* Selanik, Gresia
* Haifa, Israel
* Nanking, Repuvlika Popular de Kina
* Ioannina, Gresia
* Aleksandriya, Ayifto
* Rodes, Gresia
* Marseya, Fransia
* Tel Aviv, Israel
* Zakynthos, Gresia
* Niederkassel, Almania
* Patras, Gresia
* Heraklion, Gresia

## Referensias


Kateggoría:Repuvlika Kipriyota
Sinemateka de Tel Aviv

La **Sinemateca de Tel Aviv** (endemas yamada: *Sentro Doron de Sinema*) es una Sinemateka ke se topa en la sivdad de Tel Aviv i fue aperturada enel anyo 1989. Es la mas grande sinemateka de Israel, endemas yamada "Sentro de Sinema de Israel".

## Sentro de Sinema israeliano
El sentro de sienama israeliano es una fragua mueva aperturada enel anyo 2012 i ke tiene teatros, buros, biblioteka i restorantes muevos.

## Atamientos eksternos

* The Israeli Cinema Center 

Kateggoría:Israel
Ma'ale Adumim

**Ma'ale Adumim** (en ivrit: **מַעֲלֵה אֲדֻמִּים**) es uno de los mayores yishuvim de Yeuda i Shomron. Se topa al este de Yerushalayim, enel limito kon el Desyerto de Yeuda. Anke se topa arientro del Konsesho Rejionalo de Gush Etzion, tiene el su propio alkalde i es una munisipalidad independiente del Konsesho Rejional desde 1991, kuando aresivio el *status* de sivdad.

## Sivdades ermanadas
* Williamsport, Pennsylvania, Estados Unidos

## Ver endemas
*Instituto Ma'ale Adumim

Kateggoría:Lokalidades de Palestina
Kateggoría:Yishuvim
Kateggoría:Yeuda i Shomron
Sekularizmo

El **sekularizmo** es el prinsipio del partajamiento de los buros de govierno i de las personas ke apartienen al mismo, de las institusiones relijiozas i de los shefes relijiozos. En este senso, aze valer el dirito de  la djente a no tener impozada una relijion por parte del estato; es dezir, un estato neutralo enel aspekto relijiozo. En otro senso, aze referensia a la opinion ke puede tener una aktivitad umana i i sus dechisiones, esésialmente las politikas, las kualas kalen no tener enfluensia relijioza

## Ver endemas
*Sosyete sekular
*Djudaizmo sekular

## Referensias



Kateggoría:Relijion
Kateggoría:Politika
Kateggoría:Sosyete
Sinemateka de Yerushalayim

La **Sinemateka de Yerushalayim** es una sinemateka i arkivo de filmos Israel, se topa en la sivdad de Yerushalayim, serka de la Sivdad Vieja.

### Arkivo de Filmos de Israel
El arkivo de filmos de Israel fue kriado enel anyo 1920 i enel anyo 1981 fue mudado ala fragua aktuala de la Sinemateka de Yerushalayim.

Kateggoría:Israel
Im Tirtzu

**Im Tirtzu** (en ivrit: **אם תרצו**, *Si lo azes*) es un movimento israeliano zionista el kualo tiene la su aktivitad ahuera de la Knesset. El su nombre esta bazado en una frasa de Theodor Herzl - "אם תרצו, אין זו אגדה" o "Si lo azes, no es un esfuenyo". Im Tirtzu espesialmente konosido por las sus aksiones en kontro del New Israel Fund i en kontro de los trokamientos enel *curriculum* de las universitas israelianas kon elementos anti-israelianos. Fue fondado en 2006 por Ronen Shoval, el kualo es su aktualo presidente, i Erez Tadmor, el su *spokesperson*. Alkunos jurnalistos i politikos de siedra israelianos yaman a la organizasion de "ultra-dirita", anke en la su oja web se aze yamar "de sentro".

## Referensias


## Atamientos eksternos
*Primera Oja de Im Tirtzu 
*Primera Oja de Im Tirtzu] 

Kateggoría:Zionismo
Betahayim

Un **Betahayim** o **Sementeryo** es el lugar ande son guadrados los puerpos de los muertos. Asigun la kultura i la relijion del lugar, los puerpos pueden ser guadrados en kashas o kuvrirse kon telas para ser echados basho tierra, o metidos en mauzoleyos o nichos.

El biervo "sementeryo" viene del biervo en lingua grega κοιμητήριον, *koimetérion*, el kualo sinyifika "kamareta de dormir", deke asigun la kreyensya kristyana, los puerpos durmen final el diya de la sigunda yegada de Yesukristo. En la lingua djudeo-espanyola el biervo "betahayim" viene de los biervos en ivrit *bet*, *kaza* i *hayim*, *vida*, deke enel djudaismo se kreye ke la neshama es eterna.

## Atamientos eksternos
Istorya de los djudios en Selanik

La **istorya de los djudios de Selanik** aze referensia a la istorya de una komunita, en la su gran majorita sefardi, ke se topava en la sivdad grega de Selanik, desde los diyas de su arivada, enel syeklo XV, fina el su amatamiento kaji kompleto en la Sigunda Gerra Mondiala. La komunita djudia de Selanik por munchos anyos era la majorita de la sivdad, kavzo ke aze de eya uniko en toda la Gola de una sivdad djudia; por eso, era yamada "La Yerushalayim de Oksidente". 

La enfluensia de la komunita de Selanik yego a todo el Imperio Otomano i ainda a las otras komunitas sefardis. Los djudios arivaron ala sivdad desde Espanya enel anyo 1492, por kavza del Edikto de Granada, el kualo mando a los djudios ser arrondjados de Espanya. Durante el syeklo XVI i basho el kontrolo del Imperio Otomano, la komunita de Selanik bivio una Edad endiamantada fina el syeklo XVIII la ekonomiya menguo un poko; enel syeklo XIX, kon la arivada de la Revolusion Industriala, la sivdad i la komunita kresieron muncho ekonomika i kulturalmente.

La istorya de los djudios de Selanik fue aharvada kon huersa enel syeklo XX; kuando la armada Nazi amato a kaji el 80% de la komunita.

## El dezvelopamyento del antisemitizmo en Selanik

## Referensias

Kateggoría:Istorya de los djudios
Kateggoría:Selanik
Kateggoría:Kultura djudeo-espanyola
Istorya de los djudios en Espanya

Los djudios konformaron en la Espanya de la Edad Media una de las komunitas mas emportantes de la istorya, tanto basho el pueder musulmano komo diskues en los reinos kristyanos, antes de ke en la anyada de 1492 los Reyes Katolikos dechidieron arrondjarlos del payis. Oy endiya solo biven unos pokos miles de djudios en Espanya, ma los yamados sefardis, ijos de los djudios arrondjados de Espanya, son una sinkena parte de la povlasion djudia del 'olam. 

## Ver endemas
*Edikto de Granada
*Edad de Oro de la Kultura djudia en Espanya

## Atamientos eksternos
* Red de Juderías de España


Kateggoría:Kultura djudeo-espanyola
Linguas tuareg

Las **linguas tuareg** (en tamazight: *tamasheq*, *tamahaq*, *tamajaq*) son un kondjunto de linguas bereberes muy serkanas entre si i avladas por diferentes grupos de tuareg. Estas linguas son avladas en munchas partes de Mali, Nijer, Arjelia, Libia, Burkina Faso i unos pokos avlantes, los *kinnin* en Chad. Para munchos akademikos, las varietades de la lingua tuareg konforman una makro-lingua kon varias variantes: tamahaq, el tamasheq, el tamajaq i el tetserret. 


Kateggoría:Linguas bereberes
Archivos de la Tsahal

Los **Archivos del Tsahal** es el buro ande se topan los dokumentos sentrales del Tsahal i del Ministerio de Defensa Israeliano, ansi komo toda la informasion menesteroza de las aktivitades de defensa militar de la medina. Fue fondado en Djulio de 1948 por orden del antonses primer ministro, David Ben-Gurion, kon el buto de enrejistrar de manera sentrala, toda la informasion djenerada por las unitades del Tsahal durante la Gerra de Independensia de Israel i las aksiones de los gerreros djudios antes de 1948 durante los diyas del Mandato Britaniko de Palestina. Enel archivo endemas se topan los archivos de los movimentos Palmah i Lehi.

## Referensias
* Archivos de la Tsahal

Kateggoría:Tsahal
Otomobil

El **oto**, **otomobil** o **arabá** es un instrumento de lokomosion de katro karuchas uzado para transportar djente, kon kapachita de entre dos i ocho fotolyos. El su movimento lo aze por modre de un motor ke djeneralmente uza benzin i ayre. En alkunos payises esta meskla es echa kon el produkto de alkunas plantas, komo el mais o asukar. Oy endiya alkunas entreprisas produzen otomobiles ke fonksionan kon motor elektriko, anke la otonomiya de estos instrumentos de lokomosion tiene un limito deke la su bateriya es grande i pesada. Las karuchas delantresas de los otomobiles se pueden menear a los kostados kon el buto de tornar a siedra o dirita en las kurvas. 

El uzo esportivo del otomobil es yamado otomobilizmo i las reglas las aze i troka la Federasion Internasyonala del Otomobil (FIA).

Kateggoría:Otomobil
Vino kolorado

El **vino kolorado** o **vino tinto** es una variante del vino echa kon sumo de uvas koloradas, d'akodro kon el proseso menesterozo para azer ke la kolor ke kria la piel de las uvas koloradas yene el sumo. Asigun el tyempo de aedamyento echo en la barrika i enel bokal, puede kriarsen vinos djovenes, kriansas, reservas o grandes reservas.

## Atamientos eksternos

*Proceso de elaboración de vinos tintos 

Kolorado
Maracaibo

**Maracaibo** (en lingua wayuu *Marakaaya*) es la sivdad kapitala del estato Zulia. Se topa al nord-oeste del payis, ala beira del Lago de Maracaibo. Es la sivdad mas emportante del oksidente del payis por modre del petroleo kitado de la rejion, espesialmente enbasho del lago. La povlasion de la sivdad, enel anyo 2011, era de 2.626.970, ke la aze la sigunda sivdad mas grande del payis, diskues de Karakas.

## Sivdades ermanadas
*  Brema, Almania
*  Durban, Sud-Afrika
*  Honolulu, Hawaii, Estados Unidos
*  New Orleans, Louisiana, Estados Unidos
*  Ploieşti, Rumania
*  San Juan, Porto Riko

## Atamientos eksternos

* Biblioteka Sentrala de Maracaibo 
* Muzyeo de Arte Moderno del Zulia 


Kateggoría:Lokalidades de Venezuela
Kateggoría:Lokalidades kon mas de 1.000.000 de moradores
Azawad

**Azawad** (Neo-Tifinagh: ⴰⵣⴰⵓⴷ, arabo: أزواد‎, fransez: *Azaouad* o  *Azaouâd*) es un estato independiente no rekonosido ke se topa en  Afrika Oksidentala. Internasionalmente, apartiene a Mali. Esta konformado por las rejiones de Timbuktu, Kidal i Gao, ansi komo una parte de la rejion de Mopti, las kualas Mali reklama ma ensima de las kualas no tiene el kontrolo. La su kapitala i sivdad mas povlada es Gao.

## Referensias


## Atamientos eksternos


Kateggoría:Payises no rekonosidos internasionalmente